༄༅། །ལས་ཀྱི་སྒྲིབ་པ་ཐམས་ཅད་འདག་པའི་སྒྲུབ་ཐབས་བཞུགས་སོ། །
༄༅༅། །རྒྱ་གར་སྐད་དུ། སརྦ་ཀརྨ་རཾ་ཤུད་དྷེ་ས་དྷ་ན། བོད་སྐད་དུ། ལས་ཀྱི་སྒྲིབ་པ་
ཐམས་ཅད་འདག་པའི་སྒྲུབ་ཐབས། བྱང་ཆུབ་སེམས་དཔའ་སྒྲིབ་པ་སེལ་བ་ལ་ཕྱག་འཚལ་
ལོ། །རྟེན་གྱི་གང་ཟག་ལས་ཀྱི་སྒྲིབ་པ་ཐམས་ཅད་འདག་པར་འདོད་པས། དུས་གཅིག་ཏུ་བྱ་
བར་འདོད་པ་འདི་ཡིན་ཏེ། གནས་དབེན་པར་མཎྜལ་མཆོད་པ་མངོན་དུ་འགྲོ་བས། དཀོན་
མཆོག་རིན་པོ་ཆེའི་རྟེན་བཞུགས་སུ་གསོལ། བདག་ཉིད་སྟན་བདེ་བ་ལ་འདུག་སྟེ། གསུམ་ལ་
སྐྱབས་སུ་འགྲོ་བ་བྱས་ལ། རང་དང་གཞན་གྱི་སྡུག་བསྔལ་རྗེས་སུ་དྲན་པས། བྱང་ཆུབ་ཏུ་
སེམས་བསྐྱེད་པར་བྱའོ། །དེ་ནས། སྭ་བྷཱ་ཝའི་སྔགས་ཀྱི་ཆོས་ཐམས་ཅད་སྟོང་པ་ཉིད་དུ་མོས་
པར་བྱའོ། །དེ་ནས་སྐད་ཅིག་མས། རང་གི་ལྷག་པའི་ལྷ་གང་ཡིན་པར་ལངས་ལ་སྙིང་ཁའི་འོད་
-116-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
ཟེར་གྱིས།
འོག་མིན་གྱི་གནས་ནས་བྱང་ཆུབ་སེམས་དཔའ་སྒྲིབ་པ་ཐམས་ཅད་སེལ་བ་སྤྱན་
དྲངས་ལ། སྐུ་མདོག་དཀར་པོ་ཞལ་གཅིག་ཕྱག་གཉིས་པ། གཡས་འཁོར་ལོ། གཡོན་ན་པོ་ཏི་
བསྣམས་པ། རྒྱན་སྣ་ཚོགས་ཀྱིས་བརྒྱན་ཅིང་། ཉི་ཟླ་པདྨའི་གདན་ལ་བཞུགས་པ། བྱང་ཆུ་
སེམས་དཔའ་བྱེ་བ་ཁྲག་ཁྲིག་གིས་ཡོངས་སུ་བསྐོར་ནས། སེམས་ཅན་ཐམས་ཅད་ཀྱི་ལས་
སྒྲིབ་སྦྱོང་བའི་ཏིང་ངེ་འཛིན་ལ་སྙོམས་པར་ཞུགས་པ་ཞིག་སྤྱན་དྲངས་ལ། མདུན་གྱི་བར་སྣང་
ལ་བཞུགས་སུ་གསོལ་ལོ། །དེ་ལ་ཕྱག་འཚལ་ཞིང་མཆོད་པ་ལྔས་མཆོད་ལ། བདག་དང་
སེམས་ཅན་ཐམས་ཅད་ཀྱི་ལས་སྒྲིབ་སྦྱང་དུ་གསོལ། ཞེས་གསོལ་བ་གདབ་བོ། །དེ་ནས་བྱང་
ཆུབ་སེམས་དཔའ་དེའི་ཐུགས་ཀར། ཟླ་བའི་སྟེང་དུ་སྔགས་ཀྱིས་བསྐོར་བ་དམིགས་ལ།
གསང་སྔགས་འདི་འབུམ་ཕྲག་གསུམ་བཟླ་བར་བྱའོ། །ན་མོ་རཏྣ་ཏྲ་ཡ་ཡཱ། ན་མོ་བྷོ་དྷི་སཏྭ་
ཡ། མ་ཧཱ་སཏྭ་ཡཱ། མ་ཧཱ་ཀ་རུ་ཎི་ཀ་ཡཱ། མ་ནུ་སརྦ་དུ་ཁ། མ་ནུ་སརྦ་ཀརྨ་པ་རཾ་ཤུད་དྷེ་བི་ཤུད་དྷེ
སྭཱ་ཧཱ། ཞེས་བརྗོད་པས་བྱང་ཆུབ་སེམས་དཔའ་དེ་ཉིད་ཀྱི་ཐུགས་ཀའི་སྔགས་ལས་སེམས་ཅན་
ཐམས་ཅད་ཀྱི་ལས་ཀྱི་སྒྲིབ་པ་སྦྱོང་བ་ཞེས་བྱ་བའི་འོད་ཟེར་ཁ་དོག་སྣ་ཚོགས་པ་བྱུང་ནས་
བྱང་ཆུབ་སེམས་དཔའ་བྱེ་བ་ཁྲག་ཁྲིག་ལ་བསྐུལ། དེ་ལ་འོད་ཟེར་སྣ་ཚོགས་པ་བྱུང་ནས།
ཕྱོགས་བཅུའི་སངས་རྒྱས་ལ་བསྐུལ། དེ་དག་ཐམས་ཅད་ལ་འོད་ཁ་དོག་སྣ་ཚོགས་བྱུང་ནས།
ཕྱི་སྣོད་ཀྱི་འཇིག་རྟེན་ལ་ཕོག་པས་དག་པའི་ཞིང་དུ་སྦྱང༌། ནང་བཅུད་ཀྱི་སེམས་ཅན་རྣམས་ལ་
ཕོག་པས་ལས་དང་སྡུག་བསྔལ་ཐམས་ཅད་སྤངས་ནས་ཀུན་ཀྱང་བདེ་བ་ལ་བཀོད། སླར་
བདག་ལ་འདུག་པ་ལས། ལས་དང་། སྡུག་བསྔལ་ཐམས་ཅད་དག་པར་བྱས་ཏེ། མུན་པ་མར་
མེས་གསལ་བ་ལྟར་ཐམས་ཅད་རང་བཞིན་མེད་པར་སྦྱངས་ནས། འོད་ཟེར་རྣམས་སླར་བདག་
གི་སྙིང་ཁར་ཐིམ་པས། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་བདག་སྨིན་
པར་བྱས་པར་སྒོམ་མོ། །དེ་ལྟར་དུ་ཁོར་མར་སྒོམ་ཞིང་གསང་སྔགས་བཟླས་པས་ནི། སྡིག་པ་
-117-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དག་པའི་རྟགས་མོད་ལ་མཐོང་བར་འགྱུར་རོ། །ཡང་ལན་གཅིག་བྱས་པའི་ཆོ་ག་ནི་འདི་ཡིན་
ཏེ། ནམ་ཟས་ཟ་བའི་ཚེ་བྱང་ཆུབ་སེམས་དཔའ་མདུན་དུ་ཡུད་ཙམ་དམིགས་ལ། བཤོས་
གཙང་ཕུལ་ཏེ་བདག་ལ་འཆི་ཁར་གནད་གཅོད་ཀྱི་སྡུག་བསྔལ་མི་འབྱུང་བར་མཛད་དུ་གསོལ།
ཞེས་གསོལ་བ་བཏབ་ན་ཡང་དེ་དེ་བཞིན་དུ་འགྱུར་ངེས་སོ། །བྱང་ཆུབ་སེམས་དཔའ་སྒྲིབ་པ་
རྣམ་པར་སེལ་བའི་སྒྲུབ་ཐབས། ཀཱ་མ་ལ་ཤཱི་ལས་སྦྱར་བ་རྫོགས་སོ།། །།